Folketing
2007-02-01

Jeg takker for det sædvanlige karaktermord – det er jo det eneste mord, man kan foretage flere gange på samme person. Men jeg har et yderligere spørgsmål: Synes ministeren ikke, at det ville være en rimelig løs(466) fTTM050.fm Page 3721 Tuesday, May 29, 2007 1:23 PM ning, at investeringsfonden for Færøerne samtidig med den her aftale bare overgik til Færøerne? Så kunne Færøerne selv bestemme, hvordan man vil bruge fonden til at udbygge eksempelvis lufthavnen, men også til andre formål, som fonden jo har finansieret før i tiden. Nu bliver kapitalen vel bundet og halveret, så den resterende kapital er bundet i projekter, der foregår nu. Det vil sige, at vi ikke har mulighed for at bruge fonden til andre vigtige investeringer fremover, f.eks. til udbygning af vores energiforsyning med bølgekraft, eller det kunne være vindkraft og andet. Kan ministeren bekræfte, at fonden nu beskæres, så den ikke kan bruges til sine oprindelige formål? (Kort bemærkning).